李维词作一组《鹊桥仙》
鹭起水边，
雾来天际，
篆得惆怅几许。
茶冷香销人憔悴，
青烟凝、寂寞难寄。
光阴已去，
韶华渐逝，
换来两鬓秋意。
如今独自向黄昏，
小窗外、冷梧悄立。
《鹊桥仙》
杨柳生寒，
衰草堆烟，
画桥偏饶西风。
燃香人去玉楼空，
凝眸处、新愁又生。
为问花期，
难阻清梦，
时节才是晚冬。
却上萧然亭上望，
斜阳里、暮色正浓。
《浪淘沙》
小楼寒生烟，
夜深未眠，
起来独自凭阑干。
微月初度关河远，
身在何边。
惆怅欹枕函，
人瘦衣单，
西风吹彻角声咽。
莫笑生涯浑是梦，
好梦原难。
《临江仙》
最是闲情无所寄，
晓来雨雪天气。
孤客单衾归梦里，
别后相思，
多少凄凉意。
池上寒禽争共语，
惊起离愁谁知。
独自拽杖且寂寂，
记得去年时，
杨柳做雪飞。
《临江仙》
日暮清江正愁予,
憔悴离人难期.
槛外烟水接翠微，
独向空庭
寂寞无所思.
城中散尽落梅曲,
新病非关风雨.
却上小楼望斜晖,
征鸿过处,
几曾识天际.